Ožkiniai

Ožkiniai (poola keeles Oszkińce) on Vilniuse linnaosa, mis asub linna põhjaosas Verkiai valla territooriumil. Ožkiniai piirneb edelas Staviškėsega, loodes Babiniaiga, põhjas Kryžiokaiga, kirdes üle Nerise Pečiukaiga, läänes samamoodi Žemieji Karačiūnaiga, lõunas paikneb Nerise vastaskaldal Veržuva.

Ožkiniai kohal paikneb Nerise jões kolme saarega kärestik. Varasematel aegadel on mainitud koguni kolme Ožkiniai kohal asunud kärestikku - Patvartė, Kiaulebraščiai  ja Oškinka. 

Linnaosa on kujunenud samanimelise ahelküla aladele. Osaliselt on säilinud sealne vana küla struktuur koos tee ääres asunud elamute ja rehealustega.

Ožkiniai nimi tuleneb vanast oikonüümist Azkini, mis pandi kirja aastal 1636.Jurkštas, Jonas. Vilniaus vietovardžiai. – Vilnius, 1985, lk. 23. Sealset niitu on mainitud ka aastal 1649. Hiljem kujunes sellele niidule küla.Ožkiniai // Mažoji lietuviškoji tarybinė enciklopedija. –  Vilnius, 1968. – Kd. 2 (K–P), lk. 724. 

Algselt oli sealne küla lubjapõletusahjude asupaik; toormaterjalina kasutati sealsetes paljandites avanduvat lubjakivi. XX sajandi keskpaigani kasutati seda kohta jõe ületamiseks. Kasutusel olid spetsiaalsed madala põhjaga paadid, mille nimetus oli dušegubka. Teise maailmasõja ajal rajati kolme saare kohal üle Nerise ka sild. Üks tuluallikas oli külaelanikele XX sajandi keskpaigani ka Vilniuse elanikele tänavate sillutamiseks kivide müümine; kive hankisid nad jõe põhjast kärestikest.Vykintas Vaitkevičius. Neris. 2007 metų ekspedicija. Antra knyga. Vilnius: Mintis, 2012. Aastal 1905 oli külas 301 elanikku.Гошкевич И.И. Виленская губерния: Полный список населенных мест со статистическими данными о каждом поселении, составленный по официальным сведениям. Вильна, 1905. Aastal 1931 oli seal elanikke 232.Wykaz miejscowości Rzeczypospolitej Polskiej, Kd. 1, Warszawa 1938. 

 Viited 



Kategooria:Vilnius